རིམས་འགོག་སྨན་ཁབ་མེད་ལ་སྨན་རྫས་ཡང་མེད།ཤི་ཚད་བརྒྱ་ཆ༩༠སྤྱི་ལོ༢༠༡༤ལོའི་ཟླ་གསུམ་པ་ནས་བཟུང་ཨའི་པོ་ལྰའི་ནད་དུག་གིས་ཨ་ཧྥེ་རི་ཁ་གླིང་ཆེན་ཐོག་གང་སར་མནར་གཅོད་སྡུག་གཏོང་བྱེད་པ་དེས་ཧ་ལམ་འཛམ་གླིང་ཧྲིལ་པོའི་ཁྱབ་ཁོངས་རང་བཞིན་ལྡན་པའི་འཇིགས་སྐྲག་གི་རྣམ་པ་ཞིག་བཟོས།ཨའེ་པོ་ལྰ་འགོས་ནད་ཀྱི་ཁྲག་འདོན་པའི་གནས་ཚུལ་དར་ཁྱབ་ཆེ་བ་དེས་ནད་དུག་དེ་ཕོག་པའི་ནད་པ་ཚ་བ་མཐོ་བ།སྐྱུག་མེར་ལངས་པ།བཤལ་བ་དང་ལུས་ཀྱི་ཕྱི་ནང་གཉིས་ནས་ཁྲག་འདོན་ཞིང་ཆུ་ཚོད༢༤ནང་སྡུག་བསྔལ་གྱི་རབ་ཏུ་མནར་བའི་ངང་ཆེད་མགྱོགས་པའི་སྒོ་ནས་འཆི་འགྲོ།ལོ་རྒྱུས་ཐོག་ཨའེ་པོ་ལྰ་ནད་དུག་ཐེངས་མང་བྱུང་མྱོང་ཞིང་ནད་དུག་བྱུང་ཐེངས་རེར་རྟག་ཏུ་མི་བརྒྱ་ཕྲག་གམ་དེ་ལས་ལྷག་པའི་མི་སྟོང་ཕྲག་ཡན་འདས་གྲོངས་འགྲོ་ཀྱི་ཡོད།ཡིནའང་ད་ལྟ་བར་རིམ་འགོག་སྨན་ཁབ་བམ་སྨན་རྫས་གང་རུང་གཅིག་གིས་མིའི་རིགས་ཨའི་པོ་ལྰའི་གདུག་རྩུབ་ཀྱི་ལག་འོག་ནས་མཐར་ཐུབ་པའི་བདག་རྐྱེན་བསྐྲུན་ཐུབ་མེད།འོ་ན་ཨའེ་པོ་ལྰའི་རིམས་ནད་བྱུང་ཚུལ་གྱི་འཇིགས་སྣང་དངོས་གནས་ནད་དུག་རང་གི་སྟེང་དུ་ཡོད་དམ།